Diari Oficial de la Generalitat Valenciana


Sumari del DOGV 9340, del 16-05-2022 (2022/4153)

RESOLUCIÓ d'11 de maig de 2022, del conseller d'Economia Sostenible, Sectors Productius, Comerç i Treball, per la qual s'efectua la convocatoria, per a l'exercici 2022, d'ajudes per a impulsar projectes industrials estratègics a la Comunitat Valenciana, dins de la cinquena fase d'implantació del Pla estratègic de la indústria valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9340

Data del DOGV
:   16-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4153


Data del document
:   11-05-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ d'11 de maig de 2022, del conseller d'Economia Sostenible, Sectors Productius, Comerç i Treball, per la qual s'efectua la convocatoria, per a l'exercici 2022, d'ajudes per a impulsar projectes industrials estratègics a la Comunitat Valenciana, dins de la cinquena fase d'implantació del Pla estratègic de la indústria valenciana. [2022/4153]  
  
La Llei 38/2003, de 17 de novembre, general de subvencions, estableix, en l'article 23, que el procediment per a la concessió de subvencions s'iniciarà sempre d'ofici, mitjançant una convocatòria aprovada per l'òrgan competent.  
L'Ordre 6/2021, de 13 d'octubre, de 2021, de la Conselleria d'Economia Sostenible, Sectors Productius, Comerç i Treball (DOGV 9196, 18.10.2021), va establir les bases reguladores per a la concessió d'ajudes per a impulsar la competitivitat industrial sostenible de la Comunitat Valenciana, regulant en el capítol III les subvencions per a impulsar projectes estratègics per a la Comunitat Valenciana.  
La Llei de pressupostos de la Generalitat per a 2022 inclou la previsió de la línia de subvenció S0550, denominada «Impuls a projectes industrials estratègics», amb una dotació inicial d'1 milió d'euros.  
  
Mitjançant la present resolució es convoquen per a l'exercici 2022, per un import inicial màxim d'1.700.000 euros, ajudes per a donar suport a projectes industrials estratègics; tot això, a l'empara del capítol III del títol II de les bases reguladores, i en els termes i condicions delimitats en la present convocatòria.  
La present convocatòria queda sotmesa en el que siga procedent a la Llei 38/2003, de 17 de novembre, general de subvencions, al Reial decret 887/2006, de 21 de juliol, pel qual s'aprova el seu reglament, i a la normativa autonòmica establida en els articles 159 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Els projectes objecte de subvenció a l'empara d'aquesta convocatòria s'adequaran, segons l'opció realitzada per les empreses sol·licitants, al que es preveu en:  
a) El Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis i a la seua publicació en el Diario oficial de la Unió Europea (DO L 352 de 24.12.2013), que ha sigut modificat pel Reglament (UE) núm. 2020/972 de la Comissió, de 2 de juliol de 2020, pel qual es modifiquen el Reglament (UE) núm. 1407/2013, pel que fa a la seua pròrroga, i el Reglament (UE) núm. 651/2014, pel que fa a la seua pròrroga i els ajustos pertinents (DO L 215 de 07.07.2020) (d'ara en avant, Reglament de minimis).  
b) La categoria 2.7.1 del Marc nacional temporal relatiu a les mesures d'ajuda a empreses, consistents en subvencions directes, bestretes reembossables, avantatges fiscals, garanties de préstecs i bonificacions de tipus d'interés en préstecs, destinades a donar suport a l'economia en el context de l'actual brot de covid-19, notificat pel Govern d'Espanya a l'empara del Marc d'ajudes d'estat aprovat en virtut de la Comunicació de la Comissió Europea (OJ C 91I, 20.3.2020, p. 1), i modificat a través de les comunicacions C(2020) 2215 (OJ C 112I, 4.4.2020, p. 1), C(2020) 3156 (OJ C 164, 13.5.2020, p. 3), C(2020) 4509 (OJ C 218, 2.7.2020, p. 3), C(2020) 7127 (OJ C 340I, 13.10.2020, p. 1) i C(2021) 564 (OJ C 34, 1.2.2021, p. 6). El Marc temporal nacional va ser aprovat per la Comissió Europea en virtut de la Comunicació C(2020) 2154, de data 2 d'abril de 2020, sobre la decisió relativa a l'ajuda SA.56802, i modificat a través de les decisions SA.58173 (2020/N) de 22 d'octubre de 2020, SA.59047 d'11 de desembre de 2020, SA.59155 de 19 de febrer de 2021, SA.61519 de 23 de març de 2021, SA.62360 de 18 de maig de 2021 i SA.100974 de 21 de desembre de 2021. La interpretació del Marc nacional temporal se supedita al que es preveu en el marc temporal comunitari i a les seues possibles modificacions, així com al que s'estableix en la Decisió SA.56460 i les seues modificacions, en avant MNT.  
c) El Reglament (UE) núm. 651/2014 de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DOUE L187/1, 26.06.2014), modificat pel Reglament (UE) 2017/1084 de la Comissió, de 14 de juny de 2017, pel qual es modifica el Reglament (UE) núm. 651/2014 quant a infraestructures portuàries i aeroportuàries, els llindars de notificació per a les ajudes a la cultura i a la conservació del patrimoni i per a les ajudes a infraestructures esportives i recreatives multifuncionals, així com els règims d'ajudes de funcionament de finalitat regional, i pel qual es modifica el Reglament (UE) núm. 702/2014 quant al càlcul dels costos subvencionables (DOUE L 156 de 20.6.2017); també pel Reglament (UE) núm. 2020/972 de la Comissió, de 2 de juliol de 2020, pel qual es modifiquen el Reglament (UE) núm. 1407/2013 pel que fa a la seua pròrroga i el Reglament (UE) núm. 651/2014 pel que fa a la seua pròrroga i els ajustos pertinents (DOUE L 215 de 07.07.2020) i pel Reglament (UE) núm. 2021/1237 de la Comissió, de 23 de juliol de 2021, pel qual es modifica el Reglament (UE) núm. 651/2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DOUE L 270 de 29.07.2021) (d'ara en avant, RGEC).  
  
  
Per això, i en virtut de les facultats que em confereix l'article 28 de la Llei 5/1983, de 30 de desembre, del Consell, i l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte de la convocatòria i actuacions subvencionables  
L'objecte de la present convocatòria és la concessió d'ajudes en règim de concurrència competitiva, per a donar suport a la realització de projectes empresarials d'inversió, així com d'investigació industrial i desenvolupament experimental, que siguen executats a la Comunitat Valenciana per empreses industrials, de manera independent o en col·laboració amb altres empreses o entitats, i que es puguen considerar estratègics per concórrer alguna o diverses de les següents circumstàncies:  
a) Per tindre un caràcter tractor industrial amb efectes a mitjà o llarg termini.  
b) Per la seua capacitat de vertebrar un determinat territori o generar grans impactes econòmics i en l'ús d'aquest.  
c) Per generar determinades externalitats positives de gran rellevància sobre l'activitat industrial a la Comunitat Valenciana, més enllà dels beneficis directes a les empreses participants en el projecte.  
d) Per involucrar gran part d'una o diverses cadenes de valor industrials.  
e) Per la seua capacitat per a mobilitzar inversió privada interna o externa.  
f) Per suposar una diversificació o canvi estratègic en algun dels productes o béns produïts en un establiment industrial situat a la Comunitat Valenciana.  
  
Segon. Finançament  
1. Per a l'exercici 2022, i de conformitat amb el que s'estableix en la Llei de pressupostos de la Generalitat per a l'esmentat exercici, les ajudes convocades es finançaran amb càrrec a la línia S0550 del programa pressupostari 26.96.56.679.75, capítol VII, fins a un import global màxim d'1.700.000 euros, procedents de fons propis de la Generalitat, d'acord amb el següent desglossament per anualitats:  
Exercici 2022: 1.000.000 euros.  
Exercici 2023: 700.000 euros.  
La dotació corresponent a l'exercici 2023 quedarà condicionada, en tot cas, a l'assignació que contemple a aquest efecte la Llei de pressupostos de la Generalitat de l'esmentat exercici.  
2. No obstant això, i segons permet el punt 2 de l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, l'import global màxim anterior es podrà incrementar en una quantia addicional màxima que es fixa en 20 milions d'euros, sense necessitat d'una nova convocatòria, si concorre alguna de les següents circumstàncies:  
1. Haver-se presentat en altres convocatòries sol·licituds d'ajudes per un import inferior a la despesa inicialment prevista per a aquestes, o per haver-se resolt altres convocatòries per import inferior a la despesa inicialment prevista en aquestes, o per haver-se reconegut o liquidat obligacions derivades d'altres convocatòries per un import inferior a la subvenció concedida. En tot cas, per a poder aplicar la quantia addicional, en qualsevol d'aquests supòsits, s'exigirà que es tracte de convocatòries amb càrrec a crèdits de la mateixa secció pressupostària, i que la circumstància que determina l'increment quede degudament certificada per l'òrgan responsable de la instrucció del procediment.  
  
2. Haver-se incrementat l'import del crèdit pressupostari disponible a conseqüència d'una generació, una ampliació o una incorporació de crèdit.  
3. L'efectivitat de la quantia addicional exigirà la prèvia declaració per la Direcció General d'Indústria, Energia i Mines de la disponibilitat del crèdit a conseqüència de les circumstàncies abans assenyalades, la publicació prèvia dels crèdits disponibles addicionals en el Diari Oficial de la Generalitat Valenciana, sense que aquesta publicació supose l'obertura d'un termini per a presentar noves sol·licituds, i si escau, a la prèvia aprovació de la modificació pressupostària procedent en un moment anterior a la resolució de concessió de la subvenció.  
  
4. Sense perjudici del que es disposen els apartats anteriors, i segons permet el punt 6 de l'article 11 del Decret 77/2019 esmentat, amb posterioritat a la resolució de concessió de les subvencions, es podrà dictar una resolució complementària de concessió, que incloga sol·licituds que, fins i tot complint tots els requisits, no hagen sigut beneficiàries per esgotament del crèdit disponible, en el cas que es produïsquen eventuals augments sobrevinguts en aquest.  
  
Tercer. Empreses beneficiàries  
1. Podran ser beneficiàries d'aquestes ajudes les empreses privades que desenvolupen o que desenvoluparan a la Comunitat Valenciana una activitat industrial productiva que es puga considerar estratègica conforme als criteris establits en el resolc primer.  
2. Als efectes d'aquesta convocatòria, s'entendrà per empresa privada tota entitat que realitze una activitat econòmica independentment de la seua forma jurídica, que no forme part del sector públic, que tinga personalitat jurídica pròpia i diferenciada, i que acredite estar vàlidament constituïda i inscrita en el Registre mercantil, Registre de cooperatives o en el Registre de societats laborals en el moment de presentar la sol·licitud d'ajuda. Queden, per tant, excloses com a possibles beneficiàries les persones físiques i les comunitats de béns.  
Als efectes d'aquesta convocatòria, es consideraran petites empreses les que ocupen menys de 50 persones i el volum de negoci anual o el balanç general anual de les quals no supere els 63.214.118 d'euros. Es consideraran com a mitjanes les empreses que ocupen entre 50 i 249 persones i que, a més, o tinguen un volum de negoci anual superior a 10 milions d'euros i igual o inferior a 23.270.971 euros, o bé un balanç general superior a 49.975.148 euros i igual o inferior a 99.341.307 euros. Es consideraran grans empreses les que no tinguen la consideració de pime.  
Als efectes d'aquesta convocatòria, es considerarà que una empresa desenvolupa o desenvoluparà a la Comunitat Valenciana una activitat industrial productiva, si el projecte es desenvoluparà majoritàriament en un establiment situat a la Comunitat Valenciana, amb independència d'on es trobe el domicili social de l'empresa, i l'activitat principal del projecte proposat per a subvencionar s'emmarca clarament en el grup d'activitats C, indústria manufacturera (codis del 10 a 33), de la Classificació nacional d'activitats econòmiques (CNAE-2009). La vinculació del projecte amb alguna d'aquestes activitats industrials haurà de justificar-se motivadament en la memòria descriptiva, i acreditar-se de la següent forma:  
a) L'empresa sol·licitant haurà d'aportar la nota informativa del Registre mercantil, Registre de cooperatives o Registre de societats laborals, on conste, com a activitat principal o secundària, un CNAE amb 4 dígits dels recollits en el grup C, indústria manufacturera, de la Classificació nacional d'activitats econòmiques (CNAE-2009).  
  
b) Exclusivament en els següents casos, serà necessari aportar, junt amb la nota registral anterior, un informe de la Seguretat Social sobre la situació del codi de compte de cotització, que no podrà tindre una antiguitat superior a un mes des de la data de presentació de la sol·licitud, i haurà de contindre un CNAE amb 4 dígits dels recollits en el grup C, indústria manufacturera, de la Classificació nacional d'activitats econòmiques (CNAE-2009):  
i. En el cas que en la nota informativa del Registre mercantil presentada no conste expressament el codi CNAE amb almenys 4 dígits en cap dels seus apartats.  
ii. En el cas que el CNAE que conste en la nota informativa no coincidisca amb algun dels recollits en el grup C, indústria manufacturera, de la Classificació nacional d'activitats econòmiques (CNAE-2009) o aquell siga diferent del de l'activitat industrial per a la qual l'empresa sol·licita l'ajuda.  
iii. En el cas de les empreses industrials amb forma jurídica de cooperatives o societats laborals que no estiguen inscrites en el Registre mercantil.  
3. No obstant l'anterior, no podran obtindre la condició de beneficiàries:  
a) Les empreses que operen en els sectors de la pesca i l'aqüicultura, regulats pel Reglament (CE) núm. 104/2000 del Consell.  
b) Les empreses dedicades a la producció primària de productes agrícoles.  
c) Les empreses que operen en el sector de la transformació i comercialització de productes agrícoles, en els casos següents:  
i) quan l'import de l'ajuda es determine en funció del preu o de la quantitat de productes d'aquest tipus adquirits a productors primaris o comercialitzats per les empreses interessades;  
ii) quan l'ajuda estiga supeditada al fet que una part o la totalitat d'aquesta es repercutisca als productors primaris.  
Si una empresa opera en els sectors contemplats en les lletres a), b) o c) de l'apartat anterior, i també en un o més sectors o desenvolupa altres activitats no excloses del reglament de minimis o de l'RGEC, es podran concedir les ajudes en relació amb aquests sectors o activitats, sempre que l'empresa beneficiària puga garantir per mitjans apropiats, com la separació d'activitats o la distinció de costos, que les activitats dels sectors exclosos no es beneficien de les ajudes de minimis o de l'RGEC.  
4. En el cas d'emparar tot o una part del projecte estratègic en l'RGEC, a més no podran obtindre la condició de beneficiàries:  
a) Les empreses que estiguen subjectes a una ordre de recuperació pendent després d'una decisió prèvia de la Comissió que haja declarat una ajuda concedida pel mateix Estat membre il·legal i incompatible amb el mercat interior.  
b) Les empreses en crisi en la data de la sol·licitud, entesa segons la definició del punt 18 de l'article 2 de l'RGEC.  
5. En el cas d'emparar tot o una part del projecte estratègic en l'MNT, o norma equivalent que el substituïsca, no podran obtindre la condició de beneficiàries les empreses que ja estaven en crisi el 31 de desembre de 2019 (segons la definició del punt 18, article 2, de l'RGEC), però sí que podran concedir-se a empreses que no estiguen en crisi i a empreses que no estaven en crisi el 31 de desembre de 2019, però que sí que ho van començar a estar amb posterioritat a aquesta data. Com a excepció a l'anterior, es podran concedir ajudes a microempreses o petites empreses (segons les definicions de l'annex I de l'RGEC) que ja estigueren en crisi el 31 de desembre de 2019 sempre que no es troben immerses en un procediment concursal conformement a la normativa nacional i no hagen rebut una ajuda de salvament o de reestructuració.  
6. Tampoc podran obtindre la condició d'empreses beneficiàries les sol·licitants en les quals concórrega alguna de les circumstàncies previstes en els apartats 2 i 3 de l'article 13 de la Llei 38/2003, de 17 de novembre, general de subvencions, especialment les empreses que es troben en situació concursal i no acrediten en la nota registral que tenen un conveni aprovat judicialment.  
  
Quart. Obligacions de les empreses beneficiàries  
1. Les empreses beneficiàries d'aquestes ajudes hauran de complir totes les obligacions establides en l'Ordre 6/2021, de 13 d'octubre, de 2021, de la Conselleria d'Economia Sostenible, Sectors Productius, Comerç i Treball (DOGV núm.9196, 18.10.2021), que estableix les bases reguladores per a la concessió d'ajudes per a impulsar la competitivitat industrial sostenible de la Comunitat Valenciana.  
2. En el cas de subvencionar-se inversions en béns inventariables, aquests hauran d'instal·lar-se i utilitzar-se exclusivament en un centre productiu a la Comunitat Valenciana, i mantindre's en aquest i en l'inventari de l'empresa beneficiària, o l'empresa que la substituïsca en cas de fusions, absorcions, escissions o adquisicions, almenys cinc anys si es tracta d'un bé inscriptible en un registre públic, i durant un mínim de tres anys per a la resta de béns. Això no impedirà la substitució d'actius avariats o que hagen quedat obsolets en aquest període, prèvia sol·licitud d'autorització a la direcció general amb competències en matèria d'indústria, i sempre que l'activitat econòmica de la beneficiària es mantinga a la Comunitat Valenciana pel període indicat. La venda dels actius subvencionats o la substitució sense autorització, abans de finalitzar el termini de permanència obligatori, comportarà la revocació de la subvenció respecte a aquests actius, amb l'obligació de devolució de l'ajuda rebuda per aquests, més els interessos reportats des de la data del seu pagament.  
  
3. Les empreses beneficiàries hauran de disposar per a l'exercici de la seua activitat de les autoritzacions administratives preceptives, trobar-se inscrites en els registres públics pertinents, i complir amb qualssevol altres requisits exigits per les disposicions aplicables.  
4. En qualsevol moment de la vigència de l'expedient, les empreses sol·licitants hauran d'actualitzar la documentació presentada que haguera patit alguna modificació, i comunicar en el termini màxim de 10 dies hàbils des que es produïsquen els canvis en la representació, raó social o adreça de correu electrònic de l'entitat. Aquesta comunicació es realitzarà utilitzant el tràmit d?«Aportació de documentació a un expedient obert d'ajudes en la Conselleria d'Economia Sostenible, Sectors Productius, Comerç i Treball». Es consideraran correctament practicades les notificacions anteriors a la data de comunicació d'aquestes variacions a l'Administració que s'hagen dirigit a la persona representant i comunicat a l'adreça de correu electrònic que figure en l'apartat «Notificacions» de la sol·licitud.  
  
5. Totes les empreses beneficiàries que perceben una ajuda per aquesta convocatòria hauran d'informar d'aquesta, publicant obligatòriament, en un apartat específic del seu portal web, la concessió de l'ajuda per aquesta conselleria, de l'import concedit i una referència genèrica del projecte per al qual es concedeix l'ajuda. El compliment d'aquesta obligació es justificarà davant de l'empresa auditora, mitjançant una impressió de la pantalla de la web en la qual conste. L'incompliment d'aquesta obligació de publicitat podrà considerar-se com a insuficient justificació de la subvenció, amb les conseqüències jurídiques establides en el resolc dihuité d'aquesta resolució. Aquesta informació haurà de mantindre's publicada en el portal web almenys durant 5 anys comptats des de la data de concessió.  
  
Cinqué. Pressupost mínim subvencionable  
1. El pressupost mínim subvencionable del projecte íntegrament serà de 500.000 d'euros, IVA exclòs. Les sol·licituds els costos admesos com a subvencionables de les quals no arriben a aquest pressupost mínim seran desestimades.  
2. Si en la fase de justificació de la subvenció l'import total admés com a justificat no arriba al pressupost mínim subvencionable de l'apartat anterior, s'acordarà la revocació total de la subvenció i la pèrdua del dret a aquesta.  
  
Sisé. Termini de realització de les actuacions subvencionables  
1. Els projectes d'inversió podran tindre caràcter pluriennal, si així ho requereix el termini d'execució. Els costos acollits al règim de minimis o a l'MNT, hauran de realitzar-se entre l'1 de gener de 2022 i les dates de la justificació de la subvenció establida en el resolc setzé. Els costos acollits al RGEC, hauran de realitzar-se entre la data de la sol·licitud i la data de la justificació de la subvenció establida en el resolc setzé. En el cas d'inversions, es considerarà que la realització de les actuacions es produeix amb la instal·lació dels actius o la finalització dels serveis subvencionats. Excepcionalment, i prèvia sol·licitud justificada abans de l'expiració del termini establit, la Direcció General d'Indústria, Energia i Mines podrà autoritzar l'ampliació d'aquest termini per a la instal·lació dels actius o la finalització dels serveis subvencionats, sense que en cap cas aquesta ampliació puga superar els 9 mesos des de l'endemà a la publicació de la resolució de concessió en el Diari Oficial de la Generalitat Valenciana, i imposarà a l'empresa l'obligació d'acreditar, mitjançant addenda a l'informe de l'empresa auditora, la instal·lació dels actius o la finalització dels serveis dins del termini ampliat, i el seu incompliment o la falta de presentació en termini d'aquesta addenda suposa la revocació total o parcial de la subvenció, amb reembossament de les quantitats ja percebudes i l'exigència dels interessos de demora des del moment del pagament.  
  
2. Una vegada recaiguda la resolució de concessió, quan per causes justificades es posaren de manifest desajustaments entre les anualitats previstes en la resolució de concessió, i la realitat econòmica que la seua execució exigira, l'empresa beneficiària podrà sol·licitar de forma raonada el reajustament de les anualitats previstes en la resolució de concessió per a adaptar el calendari d'execució, sempre que els romanents crediticis ho permeten. Aquesta sol·licitud haurà de presentar-se amb antelació d'un mes al fet que concloga el termini parcial o final corresponent a l'anualitat desajustada per a l'execució del projecte.  
  
Seté. Despeses subvencionables  
1. Les empreses sol·licitants podran triar emparar tot el projecte estratègic o determinats costos subvencionables, en algun o diversos dels següents marcs normatius vigents, respectant en tot cas les condicions establides en el reglament de minimis, l'MNT i l'RGEC.  
  
2. Les empreses podran emparar com a despeses subvencionables en el règim de minimis o en l'MNT alguns o tots dels següents costos relacionats amb els projectes:  
a) Els costos externs d'inversió en actius materials i immaterials vinculats directament al projecte.  
b) Despeses laborals de personal propi de les entitats beneficiàries ocupat en centres de treball de la Comunitat Valenciana, en la mesura que s'acredite la seua participació en el projecte, i amb el límit del 35 % del total dels costos del projecte.  
c) Despeses de contractació de col·laboracions externes a consultories, serveis professionals, assistències tècniques, serveis d'informació i difusió, lloguer no permanent d'espais, i qualssevol altra despesa imprescindible per a la realització de l'activitat subvencionada, que no deriven d'activitats permanents o periòdiques ni estiguen relacionades amb les despeses de funcionament habitual de les entitats beneficiàries.  
  
d) Els costos d'adquisició, obtenció, validació i defensa de patents, marques, models d'utilitat, dissenys i desenvolupaments industrials i altres coneixements tècnics, així com els costos de certificació o altres formes d'homologació o normalització de productes.  
e) Despeses d'assessoria jurídica, despeses notarials i registrals i les despeses pericials per a la realització del projecte subvencionat, només si estan directament relacionades amb l'activitat subvencionada i són indispensables per a l'adequada preparació o execució d'aquesta.  
f) Despeses per a l'elaboració de l'informe de revisió del compte justificatiu de la subvenció per una empresa auditora externa inscrita com a exercent en el Registre oficial d'auditors de comptes, fins a un import màxim subvencionable de 600 euros, IVA exclòs, per sol·licitud. No obstant això, aquesta despesa no serà subvencionable en el supòsit que l'empresa beneficiària estiga obligada a auditar els seus comptes anuals.  
3. Les empreses podran emparar com a despeses subvencionables en l'article 25 de l'RGEC els costos dels projectes de recerca i desenvolupament que pertanguen íntegrament a una o diverses de les següents categories:  
a) Investigació industrial.  
b) Desenvolupament experimental.  
c) Estudis de viabilitat.  
4. Els costos subvencionables dels projectes de recerca i desenvolupament s'assignaran a una categoria específica de recerca i desenvolupament i seran els següents:  
a) Els costos de personal investigador, personal tècnic i altre personal auxiliar, en la mesura en què estiguen dedicats al projecte.  
b) Els costos de l'instrumental i material, en la mesura i durant el període en què s'utilitzen per al projecte; en cas que l'instrumental i el material no s'utilitzen en tota la seua vida útil per al projecte, únicament es consideraran subvencionables els costos d'amortització corresponents a la duració del projecte, calculats d'acord amb els principis comptables generalment acceptats.  
c) Els costos d'edificis i terrenys, en la mesura i durant el període en què s'utilitzen per al projecte; pel que fa als edificis, únicament es consideraran subvencionables els costos d'amortització corresponents a la duració del projecte, calculats d'acord amb els principis comptables generalment acceptats; en el cas dels terrenys, seran subvencionables els costos de traspàs comercial o els costos de capital que efectivament s'hagen generat.  
d) Els costos d'investigació contractual, coneixements i patents adquirits o obtinguts per llicència de fonts externes en condicions de plena competència, així com els costos de consultoria i serveis equivalents destinats de manera exclusiva al projecte.  
e) Les despeses generals i altres despeses d'explotació addicionals, incloent-hi els costos de material, subministraments i productes similars, que es deriven directament del projecte.  
En els estudis de viabilitat seran costos subvencionables els costos de l'estudi.  
5. Les empreses podran emparar com a despeses subvencionables en l'article 36 de l'RGEC els costos de les inversions per a la protecció mediambiental que complisquen una de les condicions següents:  
a) Hauran de permetre a l'empresa beneficiària incrementar el nivell de protecció mediambiental derivat de les seues activitats superant les normes de la Unió aplicables, independentment de l'existència de normes nacionals obligatòries més estrictes que les de la Unió.  
b) O hauran de permetre a l'empresa beneficiària augmentar el nivell de protecció mediambiental derivat de les seues activitats en absència de normes de la Unió.  
c) No es concediran ajudes en cas que les inversions es realitzen perquè les empreses s'adeqüen a normes de la Unió ja adoptades que no estiguen encara en vigor.  
6. Seran costos subvencionables els costos d'inversió addicionals necessaris per a anar més enllà de les normes de la Unió aplicables o per a incrementar el nivell de protecció mediambiental en absència de normes de la Unió. Es determinaran de la següent manera:  
a) Quan els costos de la inversió en protecció mediambiental puguen identificar-se en els costos totals de la inversió com a inversió separada, aquests costos relacionats amb la protecció del medi ambient seran subvencionables;  
b) En tots els altres casos, els costos de la inversió en protecció mediambiental es determinaran per referència a una inversió similar, menys respectuosa amb el medi ambient, que s'hauria pogut realitzar de manera creïble sense l'ajuda; la diferència entre els costos de totes dues inversions determinarà el cost relacionat amb la protecció mediambiental i serà el cost subvencionable.  
c) Els costos que no estiguen directament vinculats a la consecució d'un nivell més elevat de protecció mediambiental no seran subvencionables.  
El compliment de les condicions dels apartats 5 i 6 anteriors haurà de motivar-se adequadament en la memòria descriptiva, i acreditar-se amb informes tècnics en la justificació de l'ajuda.  
7. Les empreses podran emparar com a despeses subvencionables en l'article 38 de l'RGEC els costos de les inversions per a millorar l'eficiència energètica, sempre que es complisquen les següents regles:  
a) No es concediran ajudes en cas que les millores es realitzen perquè les empreses s'adeqüen a normes de la Unió ja adoptades, fins i tot si encara no estan en vigor.  
b) Seran subvencionables els costos d'inversió addicionals necessaris per a aconseguir un nivell més elevat d'eficiència energètica. Es determinaran de la següent manera:  
i) Quan els costos de la inversió en eficiència energètica puguen identificar-se en els costos totals de la inversió com a inversió separada, aquests costos relacionats amb l'eficiència energètica seran subvencionables.  
ii. En tots els altres casos, els costos de la inversió en eficiència energètica es determinaran per referència a una inversió similar, que implique menor eficiència energètica, que s'hauria pogut realitzar de manera creïble sense l'ajuda; la diferència entre els costos de totes dues inversions determinarà el cost relacionat amb l'eficiència energètica i serà el cost subvencionable.  
iii Els costos que no estiguen directament vinculats a la consecució d'un nivell més elevat d'eficiència energètica no seran subvencionables.  
  
El compliment de les condicions de les lletres a) i b) anteriors hauran de motivar-se adequadament en la memòria descriptiva, i acreditar-se amb informes tècnics en la justificació de l'ajuda.  
8. Les empreses podran emparar com a despeses subvencionables en l'article 41 de l'RGEC els costos de les inversions en energies de fonts renovables, sempre que es complisquen les següents regles:  
a) No s'aplicaran a les inversions per a la producció de biocarburants ni es concediran ajudes a les instal·lacions hidroelèctriques que no complisquen el que es disposa en la Directiva 2000/60/CE del Parlament Europeu.  
b) Les ajudes a la inversió només es concediran a noves instal·lacions. No es concediran ni es faran efectives ajudes després que la instal·lació haja començat a funcionar i les ajudes seran independents de la producció.  
c) Seran costos subvencionables els costos d'inversió addicionals necessaris per a fomentar la producció d'energia procedent de fonts renovables. Es determinaran de la següent manera:  
i) Quan els costos de la inversió en la producció d'energia procedent de fonts renovables puguen identificar-se en els costos totals de la inversió com a inversió separada, per exemple, com a component afegit, fàcilment identificable, a una instal·lació ja existent, aquests costos relacionats amb l'energia procedent de fonts renovables seran subvencionables;  
ii) Quan els costos de la inversió en la producció d'energia procedent de fonts renovables puguen identificar-se per referència a una inversió similar, menys respectuosa amb el medi ambient, que s'hauria pogut realitzar de manera creïble sense l'ajuda, la diferència entre els costos de totes dues inversions determinarà el cost relacionat amb l'energia procedent de fonts renovables i serà el cost subvencionable;  
  
iii) En el cas de determinades instal·lacions de grandària petita, quan no puga establir-se una inversió menys respectuosa amb el medi ambient pel fet de no existir instal·lacions de grandària limitada, els costos totals de la inversió per a aconseguir un nivell de protecció mediambiental més elevat seran els costos subvencionables.  
iv) Els costos que no estiguen directament vinculats a la consecució d'un nivell més elevat de protecció mediambiental no seran subvencionables.  
El compliment de les condicions de les lletres a), b) i c) anteriors hauran de motivar-se adequadament en la memòria descriptiva, i acreditar-se amb informes tècnics en la justificació de l'ajuda.  
9. Són aplicables als conceptes de despesa subvencionable les següents regles:  
a) Per als costos acollits al Reglament de minimis o a l'MNT, només seran admissibles les despeses que s'acredite que han sigut efectivament pagades en el termini comprés entre l'1 de gener de cada anualitat i la data de justificació establida en el resolc setzé. No obstant això, s'admetran com a costos pagats en termini, els pagaments realitzats en 2021 en concepte de pagaments a compte, com a reserva o per a realitzar la comanda de l'actiu subvencionat, sempre que la seua posada en funcionament es realitze dins del període establit en la resolució de concessió o en les seues possibles modificacions, acceptant-se els pagaments anticipats en 2021 que no superen el 75 % de l'import total d'adquisició de l'actiu corresponent, excepte en els supòsits d'arrendament financer, els pagaments efectuats en 2021 del qual no s'admetran si l'actiu arrendat s'ha posat en funcionament amb anterioritat a l'1 de gener de 2022.  
  
b) Per als costos acollits al RGEC, només seran admissibles les despeses que s'acredite que han sigut efectivament pagades en el termini comprés entre la sol·licitud i la data de justificació establida en el resolc setzé. No s'admetran costos pagats abans de la sol·licitud.  
  
c) Si finalitzat el termini de justificació establit en el resolc setzé, s'haguera pagat només una part de les despeses en què s'haguera incorregut o pressupostat, s'aplicarà el principi de proporcionalitat sobre els costos pagats a l'efecte del dret al cobrament.  
d) No seran subvencionables els costos d'adquisició d'empreses, d'accions o de participacions socials.  
e) No seran subvencionables els costos d'arrendament de terrenys, naus industrials, edificis o altres béns immobles.  
f) En el cas d'arrendament financer, seran subvencionables les quotes pagades entre l'1 de gener de 2022 i la data de la justificació, sempre que s'acredite amb la justificació que el contracte d'arrendament inclou expressament l'obligació d'adquirir l'actiu al final del contracte d'arrendament.  
g) Els costos subvencionats per la present convocatòria no podran rebre simultàniament ajudes públiques d'altres convocatòries procedents d'aquesta o una altra administració per als mateixos costos, sense perjudici que puguen rebre altres ajudes públiques altres costos diferenciables i que no estiguen inclosos en el model normalitzat de taula de costos estimats, encara que estiguen relacionats amb el mateix projecte. Les empreses beneficiàries de les ajudes hauran de comunicar, en el termini màxim de 15 dies hàbils, totes les subvencions i ajudes públiques que els hagueren concedit per als mateixos costos subvencionables, i es procedirà en tal cas a la revocació de la subvenció concedida respecte a aquests costos.  
h) Només podran considerar-se subvencionables aquelles despeses que, de manera indubtable, responguen a la naturalesa del projecte a subvencionar i resulten estrictament necessàries, sobre la base de la descripció de les actuacions aportada en la memòria. Els costos hauran de tindre un nivell de desglossament suficient per a valorar la seua adequació a l'activitat a la qual s'associen i coincidir exactament amb les factures o costos detallats en la taula de costos estimats. Els costos inclosos en la taula de costos estimats que no s'identifiquen clarament en la descripció de les actuacions de la memòria no seran admesos. Els conceptes amb un desglossament deficient seran considerats com a no subvencionables sense necessitat d'un requeriment previ d'esmena.  
i) No s'acceptaran operacions amb persones o entitats vinculades a l'empresa beneficiària, entenent-se com a tals aquelles en les quals concórrega alguna de les circumstàncies assenyalades en el punt 2 de l'article 68 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol.  
j) Quan l'import d'adquisició de l'actiu, servei o altre tipus de cost subvencionable supere les quanties establides en la legislació vigent de contractació per al contracte menor, l'empresa beneficiària haurà de disposar d'almenys tres ofertes de diferents empreses proveïdores, formulades amb caràcter previ a la contracció del compromís per al lliurament de l'actiu o realització del servei. L'elecció entre les ofertes presentades es realitzarà conforme a criteris d'eficiència i economia, i quan no recaiga en la proposta econòmicament més avantatjosa, haurà de justificar-se expressament en una declaració responsable aquesta elecció menys econòmica. No obstant l'anterior, no serà necessari disposar de tres ofertes diferents quan la despesa s'haguera contractat amb anterioritat a la publicació de la concessió de l'ajuda, o quan per les especials característiques de l'actiu o el servei, es justifique en una declaració responsable que no existeix en el mercat suficient nombre d'empreses que els presten o subministren. Totes dues declaracions responsables hauran de presentar-se, si és el cas, davant de l'empresa auditora per a la seua comprovació.  
k) Els costos d'adquisició d'actius fixos de segona mà seran subvencionables sempre que complisquen a més els següents requisits acumulatius:  
- Que conste una declaració de l'empresa venedora sobre l'origen dels béns i que aquests no han sigut objecte de finançament públic nacional o de la Unió Europea.  
- Que el preu no siga superior al valor de mercat i, al mateix temps, siga inferior al cost de béns nous similars. Per a això, serà imprescindible presentar a l'empresa auditora, junt amb la justificació, un certificat d'una empresa taxadora independent que certifique l'anterior i el que es disposa en el requisit 3r següent.  
- Que l'antiguitat del bé no supere el seu període màxim d'amortització segons s'indica en l'article 12 de la Llei 27/2014, de 27 de novembre, de l'Impost de Societats.  
Si no es pot acreditar el que s'estableix en els punts anteriors, els costos de compra de segona mà no es consideraran subvencionables.  
l) A l'efecte del càlcul de la intensitat d'ajuda i els costos subvencionables, totes les xifres emprades s'entendran abans de qualsevol deducció fiscal o altres càrregues. Els costos subvencionables seran avalats per proves documentals clares, específiques i actualitzades.  
10. En cap cas es consideraran despeses subvencionables els impostos indirectes quan siguen susceptibles de recuperació o compensació.  
  
11. La justificació a l'empresa auditora dels costos subvencionables es farà mitjançant la presentació de les factures o documents comptables de valor probatori equivalent amb validesa en el tràfic jurídic mercantil o amb eficàcia administrativa i l'acreditació del seu pagament. L'acreditació del pagament es realitzarà amb la següent documentació:  
a) Transferència bancària: còpia del resguard de la transferència en el qual figure el número de factura o, en defecte d'això, el concepte abonat i còpia del càrrec en compte corresponent.  
a) Xecs i pagarés: còpia del xec o pagaré signat i còpia de l'extracte bancari del càrrec en compte corresponent. No s'admeten xecs al portador.  
b) Efectes o altres instruments mercantils garantits: còpia del document o contracte i l'acreditació del pagament al proveïdor per l'entitat que l'haguera realitzat.  
No s'admetran pagaments en metàl·lic ni pagaments per finestreta d'entitats de crèdit. Es considerarà efectivament pagada la despesa, a l'efecte de la seua consideració com a subvencionable, amb la cessió del dret de cobrament de la subvenció a favor dels creditors per raó de la despesa realitzada. La justificació a l'empresa auditora d'aquesta cessió es farà mitjançant la presentació a aquesta de l'original del document públic o privat en el qual s'instrumente la cessió del dret de cobrament de la subvenció i, en el cas que les parts actuen a través de representants, dels títols d'apoderament on es verifique la capacitat de les persones signants de l'acord de cessió per a realitzar aquest negoci jurídic. L'informe de l'empresa auditora haurà de fer constar expressament la comprovació d'aquesta capacitat i adjuntar una còpia íntegra del document de la cessió.  
  
Huité. Quantia de l'ajuda  
1. Per als projectes o costos que s'emparen en el reglament de minimis, l'ajuda consistirà en els següents percentatges sobre els costos subvencionables en funció de la grandària d'empresa:  
- Fins al 40 % en el cas de grans empreses.  
- Fins al 50 % en el cas de mitjanes empreses.  
- Fins al 60 % en el cas de petites empreses.  
No obstant l'anterior, l'import total de les ajudes de minimis que es pot atorgar a una única empresa no podrà excedir els 200.000 euros durant qualsevol període de tres exercicis fiscals (l'actual i els dos anteriors), o de 100.000 euros en el cas de les empreses que operen en el sector de transport de mercaderies per carretera. En el cas de fusions o adquisicions d'empreses, totes les ajudes de minimis atorgades amb anterioritat a qualsevol de les empreses que es fusionen es tindran en compte per a determinar si l'atorgament d'una nova ajuda de minimis a la nova empresa o a l'empresa adquirent supera el límit màxim pertinent.  
2. Per als projectes o costos que s'emparen en l'MNT o norma que el substituïsca, l'ajuda es concedirà per un import brut màxim, abans d'impostos i altres retencions, i consistirà en els següents percentatges sobre els costos subvencionables en funció de la grandària d'empresa:  
  
- Fins al 40 % en el cas de grans empreses.  
- Fins al 50 % en el cas de mitjanes empreses.  
- Fins al 60 % en el cas de petites empreses.  
No obstant l'anterior, l'import total de les ajudes rebudes a l'empara d'aquest marc no podrà superar per empresa o entitat l'import de 2,3 milions d'euros, o aquell que s'establisca en cas de modificació de l'MNT.  
3. Per als projectes o costos que s'emparen en els articles 25, 36, 38 i 41 de l'RGEC, l'ajuda consistirà en una subvenció per a cada empresa o entitat beneficiària que no excedirà els percentatges de costos subvencionables establits com a intensitats màximes d'ajuda en aquests articles, amb els increments autoritzats en aquests segons el tipus d'empresa i que es concreten en l'annex III d'aquesta resolució.  
4. Per als projectes o costos de l'apartat anterior, l'ajuda per empresa beneficiària i projecte no podrà superar els llindars de notificació establits en l'article 4.1 de l'RGEC.  
  
Nové. Presentació de sol·licituds, declaracions responsables i documentació annexa.  
1. La presentació de les sol·licituds, declaracions responsables i la documentació annexa per a l'obtenció de les ajudes es realitzarà obligatòriament a través del tràmit telemàtic que corresponga per a aquestes ajudes. No obstant l'anterior, si malgrat estar obligades a presentar electrònicament la sol·licitud, alguna empresa la presenta presencialment, l'administració instructora la requerirà perquè rectifique aquest defecte a través de la seua presentació electrònica en el termini de 10 dies, i es considerarà com a data de la sol·licitud aquella en la qual es realitze la presentació telemàtica; per la qual cosa, si aquesta es produeix després del termini establit en el resolc desé, la sol·licitud serà inadmesa per extemporània.  
2. Les empreses sol·licitants podran buscar el tràmit telemàtic específic en el Catàleg de serveis públics interactius de la Generalitat a través de l'enllaç https://sede.gva.es, o accedir directament a aquest en l'apartat d'ajudes en matèria d'indústria de la Conselleria d'Economia Sostenible, Sectors Productius, Comerç i Treball, a través del següent enllaç:  
https://portalindustria.gva.es/va/ajudes-convocatories  
Les instruccions i requisits per a emplenar electrònicament la sol·licitud general de subvenció estan disponibles en l'enllaç:  
https://cindi.gva.es/va/tramitacion-telematica  
3. Tant la sol·licitud com les declaracions responsables a presentar hauran de ser signades electrònicament per l'empresa, utilitzant per a això el seu certificat de persona jurídica, certificat electrònic de representació de persona jurídica, emés per qualsevol de les entitats admeses pel portal electrònic de la Generalitat, o amb el certificat digital de la persona representant de l'empresa que conste en el Registre de representants de la Generalitat.  
4. En les sol·licituds, a través del tràmit telemàtic, hauran d'emplenar-se expressament les següents declaracions:  
a) Declaració responsable de totes les ajudes obtingudes per l'empresa per als mateixos costos presentats per a aquesta subvenció, a fi de comprovar que no s'incompleix la prohibició d'altres ajudes, establida en la lletra e), apartat 9, del resolc seté d'aquesta convocatòria.  
  
b) Declaració responsable que l'empresa no està incursa en alguna de les prohibicions per a obtindre la condició de beneficiària establides en l'article 13 de la Llei 38/2003, de 17 de novembre, general de subvencions.  
5. La sol·licitud i les declaracions responsables anteriors s'acompanyaran necessàriament, a través del tràmit telemàtic, dels següents documents annexos:  
a) En qualsevol cas, una nota informativa expedida pel Registre mercantil, o document oficial equivalent per al cas de cooperatives i societats laborals, expedida amb data no superior a un mes d'antelació a la sol·licitud de la subvenció, on s'indiquen els següents epígrafs registrals relatius a l'empresa sol·licitant: Dades generals, Capital Social, persones administradores/càrrecs, persones apoderades, Inscripcions, Depòsits de comptes. Si figuraren inscrites situacions especials, hauran de constar explicades en la nota informativa o aportar-se una nota addicional sobre aquest tema, la qual cosa serà obligatòria en el cas de situacions concursals.  
b) Exclusivament en els següents casos, serà necessari aportar, junt amb la nota registral anterior, un informe de la Seguretat Social sobre la situació del codi de compte de cotització, que no podrà tindre una antiguitat superior a un mes des de la data de presentació de la sol·licitud, i haurà de contindre un CNAE amb 4 dígits que coincidisca amb algun dels inclosos en el grup C de la Classificació nacional d'activitats (CNAE-2009).  
i. En el cas que en la nota informativa del Registre mercantil presentada no conste expressament el codi CNAE amb almenys 4 dígits en cap dels seus apartats.  
ii. En el cas que el CNAE que conste en la nota informativa no coincidisca amb algun dels inclosos en el grup C de la Classificació nacional d'activitats (CNAE-2009), o aquell siga diferent del de l'activitat industrial per a la qual l'empresa sol·licita l'ajuda.  
iii. En el cas de les empreses industrials amb forma jurídica de cooperatives o societats laborals que no estiguen inscrites en el Registre mercantil.  
c) Model normalitzat de memòria descriptiva del projecte per al qual se sol·licita l'ajuda, que contindrà almenys els apartats, les descripcions, dades i justificacions establits en l'annex I d'aquesta convocatòria. Aquesta memòria serà l'únic referent per a aplicar els criteris de valoració, per la qual cosa la seua absència, un emplenament incomplet o deficient, així com la seua difícil comprensió, generarà una menysvaloració del projecte o fins i tot podrà suposar una denegació de la sol·licitud, sense necessitat de requeriment per part de la Direcció General d'Indústria, Energia i Mines per a la seua millora o emplenament degut.  
d) Model normalitzat de taula de costos estimats, amb el desglossament detallat del pressupost subvencionable, detallant el marc normatiu comunitari al qual s'acullen aquests.  
e) Model normalitzat de domiciliació bancària, degudament emplenat i signat electrònicament per la persona física o jurídica amb poder suficient per a això. No s'haurà de presentar aquest model si ja s'ha presentat amb anterioritat davant de la Generalitat i les dades i el compte bancari no han experimentat variació, però en tal cas, sí que serà obligatori indicar en l'apartat específic del formulari de sol·licitud el número de compte utilitzat anteriorment i donat d'alta a aquest efecte.  
  
f) Exclusivament en el cas que l'empresa denegue expressament en la seua sol·licitud l'autorització a la Direcció General d'Indústria, Energia i Mines, perquè obtinga de manera directa, a través de certificats electrònics, l'acreditació del compliment d'obligacions tributàries i davant de la Seguretat Social, en els termes previstos en els articles 18 i 19 del Reial decret 887/2006 de 21 juliol, pel qual s'aprova el Reglament de la Llei 38/2003, de 17 de novembre, general de subvencions, haurà d'annexar els certificats que a continuació s'assenyalen:  
  
i. De l'Agència Estatal d'Administració Tributària, el certificat que acredite que l'empresa es troba al corrent de les seues obligacions tributàries.  
ii. De la Tresoreria General de la Seguretat Social, el certificat acreditatiu que l'empresa es troba al corrent en el compliment de les seues obligacions amb la Seguretat Social.  
iii. De l'Agència Tributària Valenciana, el certificat acreditatiu que l'empresa no té deutes de naturalesa tributària amb la Generalitat.  
  
Els certificats expedits per les administracions tributàries i per la Seguretat Social tindran una validesa de sis mesos des de la data de la seua expedició, d'acord amb el que s'estableix en l'article 23.3 del Reial decret 887/2006, pel qual s'aprova el Reglament de la Llei 38/2003, de 17 de novembre, general de subvencions. La Direcció General d'Indústria, Energia i Mines podrà requerir a l'empresa si la informació obtinguda presenta alguna incidència.  
g) Informe sobre verificació de l'efecte incentivador de l'ajuda en el cas que el projecte o algun dels seus costos s'emparen en l'RGEC, conforme al model normalitzat. Es considerarà que les ajudes tenen un efecte incentivador sobre l'activitat de l'empresa objecte de l'ajuda, si:  
  
i. Abans de començar el projecte o l'activitat, l'empresa beneficiària ha presentat per escrit una sol·licitud d'ajuda; per tant, no poden estar iniciats abans de la presentació de la sol·licitud d'ajuda.  
ii. En el supòsit de grans empreses, tenen un efecte incentivador si, a més de complir la condició establida en l'apartat i, junt amb la documentació presentada per l'empresa beneficiària, s'emplena en l'informe d'efecte incentivador l'apartat de memòria de l'efecte incentivador que demostre l'efecte incentivador de l'ajuda sobre les actuacions per a les quals la sol·licita, valorant un o més dels criteris següents:  
  
- Augment substancial del projecte o activitat gràcies a l'ajuda.  
- Augment substancial de l'import total invertit per l'empresa beneficiària en el projecte o activitat gràcies a l'ajuda.  
- Augment substancial del ritme d'execució del projecte o activitat de què es tracte.  
h) Model de declaracions responsables i resum de dades bàsiques de les actuacions en el que consten les següents dades:  
i. CNAE principal de l'empresa, amb almenys 4 dígits, i si és el cas, CNAE secundaris.  
ii. Totes les ajudes de minimis concedides com a única empresa, per a qualsevol projecte i independentment dels costos subvencionats, en l'exercici fiscal 2022 i en els dos exercicis fiscals anteriors. El moment en què ha de considerar-se concedida una ajuda de minimis és aquell en què es reconega a l'empresa el dret legal a rebre l'ajuda, amb independència de la data de pagament de l'ajuda de minimis a l'empresa. Només es podran concedir noves ajudes de minimis després d'haver comprovat l'Administració que això no comportarà que l'import total de les ajudes concedides a la beneficiària com a única empresa sobrepasse el límit màxim de 200.000 euros durant l'exercici fiscal 2022 i els dos exercicis fiscals anteriors.  
iii. Criteris de preferència per als casos d'empat de puntuació d'acord amb el que s'estableix en l'annex II d'aquesta resolució, quan concórreguen en l'empresa sol·licitant en la data de presentació de la sol·licitud d'ajudes. La falta d'emplenament d'algun d'aquests apartats s'entendrà com que l'empresa sol·licitant no compleix aquests criteris de desempat, sense necessitat de requeriment d'esmena per part de la Direcció General d'Indústria, Energia i Mines.  
iv. Resum de les despeses subvencionables, desglossant l'import total pressupostat sense IVA, respectant en tot cas els límits establits en el resolc seté.  
v. Declaració responsable que l'empresa disposa de les autoritzacions administratives preceptives, es troba inscrita en els registres públics pertinents i compleix amb els requisits exigits per les disposicions que li són aplicables, i que es troba al corrent en el compliment de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, del Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social, de la Llei orgànica 3/2007, de 22 de març, per a la igualtat efectiva de dones i homes, i de la Llei 9/2003, de 2 d'abril, per a la igualtat entre dones i homes.  
  
Desé. Termini de presentació de sol·licituds  
1. El termini de presentació de sol·licituds serà des del 18 de maig fins al 6 de juny de 2022, tots dos dies inclosos. Només seran admeses les sol·licituds que hagen sigut gravades en el registre electrònic de la Generalitat fins a les 23.59.59 hores de l'últim dia de termini de presentació (hora oficial peninsular espanyola).  
2. L'avaluació de les sol·licituds es realitzarà exclusivament sobre la informació aportada en la memòria durant el període d'admissió de sol·licituds, no admetent-se millores, addicions o substitució de les memòries o de la informació aportada junt amb aquestes posteriors al venciment de termini màxim de presentació, per tractar-se de procediments de concessió en concurrència competitiva. Pel mateix motiu anterior, la falta de presentació de la memòria descriptiva dins del període d'admissió de sol·licituds no serà un defecte corregible, per la qual cosa no es requeriran les empreses sol·licitants per a la seua esmena, aportació o millora, i es recordarà d'ofici la inadmissió de la sol·licitud per impossibilitat d'avaluació de l'expedient.  
  
Onzé. Esmena de sol·licituds  
1. Quan la sol·licitud no reunisca els requisits assenyalats en la Llei 39/2015 d'1 d'octubre, del procediment administratiu comú de les administracions públiques, o no s'acompanye de la documentació que, d'acord amb aquesta resolució, resulte corregible i es considere necessària per a resoldre, es requerirà l'empresa perquè, en el termini de 10 dies hàbils, esmene la falta o adjunte els documents requerits, amb indicació que, si no ho fa així, se la tindrà per desistida de la seua petició, prèvia resolució que haurà de ser dictada en els termes previstos en l'esmentada legislació bàsica. L'aportació de la documentació corresponent es realitzarà mitjançant el tràmit d?«Aportació de documentació a un expedient obert d'ajudes en la Conselleria d'Economia Sostenible, Sectors Productius, Comerç i Treball», al qual s'accedeix a través del següent enllaç:  
https://www.gva.es/va/inicio/procedimientos'id\_proc=15932  
2. La notificació electrònica dels actes administratius produirà efectes jurídics pel fet de ser aquesta via obligatòria per a les persones jurídiques. De conformitat amb l'article 43 de la Llei 39/2015 d'1 d'octubre, del procediment administratiu comú de les administracions públiques, i amb l'article 54 del decret 220/2014, la pràctica de la notificació electrònica es realitzarà, amb caràcter general, per compareixença electrònica, de la següent manera:  
a) L'empresa sol·licitant, o la persona representant degudament registrada, accedirà al contingut de l'actuació administrativa corresponent a través de la seu electrònica de la Generalitat. Prèviament, s'enviarà per correu electrònic, a l'adreça facilitada en la sol·licitud, un avís de notificació, de caràcter informatiu, que li comunicarà l'existència d'una notificació, així com l'adreça de la pàgina web a la qual ha d'accedir per a obtindre-la.  
b) Aquest avís de notificació haurà d'especificar, a més de les dades que permeten la identificació de la notificació, de conformitat amb el que es disposa en la Llei 39/2015 d'1 d'octubre, del procediment administratiu comú de les administracions públiques, que, transcorreguts deu dies naturals a partir de la data de posada a la disposició de la notificació, sense que tinga lloc l'accés a aquesta, equivaldrà al rebuig de la notificació als efectes contemplats en la normativa legal vigent, llevat que d'ofici o a instàncies de l'empresa destinatària es comprove la impossibilitat tècnica o material de l'accés.  
c) La notificació contindrà la identificació de l'òrgan administratiu que efectua la notificació, la referència al tipus de document que es notifica, el número d'expedient al qual es refereix, i la data i registre d'eixida.  
d) Si l'empresa accepta la notificació en el termini atorgat, podrà accedir als documents objecte d'aquesta, que també tindran format per a impressió.  
e) Es deixarà constància en l'expedient administratiu de l'acceptació o rebuig de la notificació electrònica en el termini atorgat, i produirà els efectes previstos en la Llei 39/2015 d'1 d'octubre, del procediment administratiu comú de les administracions públiques.  
  
Dotzé. Criteris de valoració de les sol·licituds  
1. El procediment de concessió de les subvencions es tramitarà en règim de concurrència competitiva, que es realitzarà mitjançant la comparació de totes les sol·licituds admeses segons els criteris, puntuacions, regles, llindars mínims i criteris de desempat indicats en els annexos I i II d'aquesta resolució, i s'establirà una priorització de les sol·licituds de major a menor puntuació entre les que hagen obtingut la puntuació mínima de 50 punts, i fins a l'esgotament del crèdit disponible.  
  
2. Per a l'aplicació del que es disposa en el punt 4 del resolc segon d'aquesta convocatòria, la comissió d'avaluació podrà formular una llista de reserva igualment prioritzada, per al cas que valorara positivament sol·licituds admeses, però que inicialment no pogueren ser ateses per falta de disponibilitat pressupostària. Si a conseqüència de possibles renúncies a les subvencions concedides o d'altres circumstàncies posades de manifest abans de l'1 d'octubre de 2022, es produeixen augments sobrevinguts de les disponibilitats pressupostàries, es podrà dictar una resolució de concessió addicional, seguint l'ordre de reserva establit, sense superar en tot cas les noves disponibilitats pressupostàries i sense necessitat d'obrir un nou període de presentació de sol·licituds. La resolució de concessió addicional podrà establir un termini màxim de justificació no superior al 5 de desembre.  
  
3. En cas que el crèdit consignat en la convocatòria siga suficient, atés el nombre de sol·licituds una vegada finalitzat el termini de presentació, no serà necessari fixar un ordre de prelació entre les sol·licituds que reunisquen els requisits establits en les convocatòries.  
  
  
Tretzé. Comissió d'avaluació  
De conformitat amb el que es disposa en l'article 24 de les bases reguladores, la comissió d'avaluació elevarà a la persona titular de la Direcció General d'Indústria, Energia i Mines les corresponents propostes de concessió d'ajudes, amb determinació de les seues quanties, així com, si és el cas, de denegació d'ajudes, de desistiment o inadmissió de sol·licituds, amb exprés esment dels motius concurrents en cada cas.  
  
  
Catorzé. Resolució de concessió  
1. Es delega en la Direcció General d'Indústria, Energia i Mines la resolució estimatòria o desestimatòria de les sol·licituds d'aquestes ajudes, així com la inadmissió de les sol·licituds que no reunisquen els requisits necessaris o no esmenen adequadament en el termini concedit.  
  
2. El termini màxim per a resoldre i notificar la resolució serà de sis mesos a comptar de la publicació de la corresponent convocatòria en el Diari Oficial de la Generalitat Valenciana.  
3. Transcorregut el termini abans esmentat sense que s'haguera notificat una resolució expressa, les empreses interessades podran entendre desestimades les seues sol·licituds per silenci administratiu. Tot això, sense perjudici que subsistisca l'obligació legal de l'Administració de resoldre expressament sobre la petició formulada.  
4. La resolució del procediment de concessió es notificarà a les empreses interessades mitjançant la seua publicació en la pàgina web de la Conselleria d'Economia Sostenible, Sectors Productius, Comerç i Treball, en aplicació de l'article 45.1.b de la Llei 39/2015 d'1 d'octubre, del procediment administratiu comú de les administracions públiques. També es publicarà en el Diari Oficial de la Generalitat Valenciana i en la Base de Dades Nacional de Subvencions, en compliment del que s'estableix sobre publicitat de subvencions en la Llei 38/2003, de 17 de novembre, general de subvencions.  
5. La resolució estimatòria de la concessió haurà de contindre els següents aspectes:  
a) La relació de les empreses sol·licitants a les quals es concedeix la subvenció.  
b) Quantia de l'ajuda concedida i despesa total subvencionable. En el cas de subvenció a projectes pluriennals, i atés el ritme d'execució programat del projecte subvencionat en la documentació de què s'acompanya a la sol·licitud, es determinarà la distribució de l'import total de l'ajuda i dels costos subvencionables per a cadascuna de les anualitats de vigència de la subvenció, condicionant el pagament a l'existència de crèdit adequat i suficient en el pressupost de la Generalitat en exercicis futurs.  
c) Condicions generals i les condicions particulars de concessió de l'ajuda.  
d) Forma de pagament.  
e) Termini de presentació de la documentació justificativa de la subvenció, si és el cas, per a cada anualitat.  
f) Publicitat a realitzar per l'empresa beneficiària de l'ajuda concedida.  
g) Règim de recursos.  
  
Quinzé. Resolució d'incidències i supòsits de modificació de la subvenció.  
1. Es delega en la Direcció General d'Indústria, Energia i Mines la resolució de les incidències que es produïsquen amb anterioritat o posterioritat a la concessió, especialment les referides a renúncies i modificacions del projecte subvencionat i de la subvenció concedida.  
2. L'empresa beneficiària haurà de realitzar el projecte objecte de subvenció en la forma descrita en la sol·licitud, en el temps i les condicions que es determine en la resolució de concessió, i de manera que es complisca la finalitat de l'ajuda, respectant els costos indicats en la memòria descriptiva i pels imports que en aquesta s'especifiquen. Si durant l'execució del projecte es produeixen circumstàncies excepcionals que modifiquen el seu desenvolupament previst, l'empresa beneficiària procedirà de la següent forma, d'acord amb la tipologia de la modificació:  
a) Modificacions en el projecte que no alteren aspectes essencials d'aquest: s'hauran de comunicar electrònicament a la Direcció General d'Indústria, Energia i Mines, i motivar adequadament l'absència d'impacte rellevant en el projecte d'inversió.  
b) Modificacions en el projecte que alteren aspectes essencials: s'haurà de sol·licitar electrònicament la prèvia i expressa autorització de la Direcció General d'Indústria, Energia i Mines.   
3. Les sol·licituds d'autorització de la modificació en cap cas podran suposar un increment en l'import de l'ajuda concedida. No serà admesa cap modificació de l'actuació subvencionada que comprometa el fi per al qual es va concedir l'ajuda o quan, com a resultat d'aquesta modificació, la valoració del projecte haguera resultat inferior. En cap cas s'admetrà cap modificació el resultat de la qual reduïsca més del 50 % l'import del pressupost aprovat del projecte inicial, ni modificacions que estiguen en contradicció amb els requisits exigits per a l'aprovació del projecte, amb l'excepció de la circumstància de reajustament d'anualitats.  
4. L'empresa sol·licitant haurà de comunicar igualment l'obtenció concurrent d'altres subvencions o ajudes atorgades per altres administracions o ens públics, podent donar lloc a la modificació de la resolució de concessió o, si escau, a la pèrdua del dret al cobrament total o parcial de la subvenció.  
  
Setzé. Justificació de les ajudes  
1. Les empreses beneficiàries hauran de presentar la documentació justificativa de l'execució dels projectes objecte de la subvenció en els següents terminis màxims:  
- Justificació de l'execució realitzada en 2022: fins al 5 de desembre de 2022.  
- Justificació de l'execució de 2023: fins al 5 de desembre de 2023.  
  
2. Les empreses beneficiàries hauran de presentar la documentació justificativa de l'execució dels projectes objecte de la subvenció mitjançant el tràmit d?«Aportació de documentació a un expedient obert d'ajudes en la Conselleria d'Economia Sostenible, Sectors Productius, Comerç i Treball», al qual s'accedeix a través del següent enllaç:  
http://www.gva.es/va/inicio/procedimientos'id\_proc=15742  
3. La documentació justificativa que haurà de presentar-se és la següent:  
a) Model normalitzat de l'informe d'empresa auditora de comptes, degudament emplenat en tots els seus apartats i signat electrònicament per aquesta.  
b) Model normalitzat de taula de costos realitzats i efectivament pagats amb motiu del projecte d'inversió subvencionat, que es considerarà com a compte justificatiu, i haurà d'estar signat electrònicament per l'empresa beneficiària i, optativament, per l'empresa auditora de comptes.  
c) Model normalitzat de memòria tecnicoeconòmica i resum de dades bàsiques de les actuacions.  
d) Només en cas que l'empresa beneficiària haguera denegat expressament l'autorització a la Direcció General d'Indústria, Energia i Mines perquè obtinga de manera directa, a través de certificats electrònics, l'acreditació del compliment d'obligacions tributàries i davant de la Seguretat Social, haurà d'aportar, a més, els certificats assenyalats en el punt 5, apartat f, del resolc nové d'aquesta resolució.  
  
4. La Direcció General d'Indústria, Energia i Mines podrà requerir la informació addicional que, en cada cas, estime necessària per a acreditar el compliment de les condicions imposades en la concessió de la subvenció.  
  
Desseté. Pagament de l'ajuda  
1. El pagament de l'ajuda es realitzarà prèvia justificació per l'empresa beneficiària de la realització del projecte, íntegrament o en les fases anuals aprovades del projecte, i comprovació de l'Administració, d'acord amb la sol·licitud presentada i en els termes establits en la resolució de concessió.  
2. No podrà realitzar-se el pagament de l'ajuda fins que no s'haja verificat que l'empresa beneficiària es trobe al corrent en el compliment de les seues obligacions tributàries i davant de la Seguretat Social, o tinga la condició de subjecte deutor per resolució de procedència de reintegrament. Sense perjudici de l'anterior, podrà realitzar-se el pagament de la subvenció des del moment en què l'òrgan competent de l'Administració de la Generalitat haja notificat, a la persona deutora del reintegrament, l'inici del corresponent expedient de compensació de deutes, amb vista a la seua completa extinció.  
3. En les subvencions de projectes pluriennals es faran abonaments a compte en els termes i condicions previstos en l'article 171 de la Llei 1/2015, d'hisenda pública, del sector públic instrumental i de subvencions, en l'article 57.3 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i d'acord amb la distribució per anualitats de la quantia concedida, atenent el ritme d'execució del projecte subvencionat, que s'aprove en la resolució de concessió. La imputació a cada exercici es realitzarà prèvia aportació de la justificació equivalent a la quantia que corresponga.  
  
Dihuité. Minoració i reintegrament de les ajudes  
1. Serà procedent la minoració o revocació de les ajudes, amb pèrdua parcial o total del dret al cobrament de la subvenció i, si és el cas, el reintegrament de les ajudes concedides, amb reembossament de les quantitats ja percebudes i l'exigència dels interessos de demora des del moment del pagament, en els supòsits en què les empreses beneficiàries incomplisquen les obligacions i requisits que s'estableixen en la present convocatòria i en les bases reguladores, especialment en els següents supòsits:  
a) Incompliment dels fins per als quals es va concedir la subvenció.  
  
b) Incompliment de la realització de la inversió aprovada o de les despeses subvencionables.  
c) Nul·la o insuficient justificació de la subvenció.  
d) Concessió amb posterioritat a la presentació de la sol·licitud d'altres ajudes públiques per als mateixos costos subvencionables o comprovació posterior de la superació del límit màxim d'ajudes de minimis en 3 exercicis fiscals.  
e) En els casos en què concórrega alguna de causes de reintegrament que estableix l'article 37 de la Llei general de subvencions.  
2. Quan el compliment per l'empresa beneficiària s'aproxime significativament al compliment total i aquesta acredite una actuació inequívocament tendent a la satisfacció dels seus compromisos i de les condicions de l'atorgament, la minoració o, si és el cas, el reintegrament es calcularà proporcionalment a la part del projecte que no compleix els fins, que no s'ha executat o que no s'ha justificat.  
3. En el cas que l'empresa beneficiària justifique, en qualsevol de les categories de despesa, un import inferior a l'aprovat en la concessió per a aquesta classe de cost, no s'admetrà la compensació entre diferents tipus de costos aprovats, i l'import de l'ajuda es reduirà en la quantia corresponent. Sí que s'admetrà la compensació entre diferents costos admesos dins de la mateixa categoria de despeses.  
4. Als efectes del que es disposa en els apartats anteriors, es considerarà que s'ha produït un incompliment total, que comporta la revocació de la subvenció i si és el cas el reintegrament total de l'ajuda pagada, més els interessos de demora des del pagament de la subvenció, en els següents casos:  
a) Modificació no autoritzada d'alguna de les característiques essencials del projecte aprovat.  
a) Execució o justificació inferior al 50 % del pressupost aprovat inicial, o del 90 % del pressupost del projecte modificat prèvia comunicació o autorització, sempre que en aquest cas supose executar o justificar per sota del 50 % de l'import del pressupost aprovat inicial.  
  
b) Alteració substancial dels fins per als quals es va concedir la subvenció.  
5. Es delega en la Direcció General d'Indústria, Energia i Mines la resolució per la qual s'acorde la minoració, la revocació o el reintegrament de les ajudes, que haurà d'ajustar-se a les previsions contingudes en la Llei general de subvencions, el seu reglament de desplegament, i en l'article 172 de la Llei 1/2015 de, 6 de febrer, de la Generalitat, d'hisenda pública, del sector públic instrumental i de subvencions.  
  
Denové. Recursos  
Contra la present resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant del mateix òrgan que l'ha dictada, en el termini d'un mes a comptar des de l'endemà de ser publicada en el Diari Oficial de la Generalitat Valenciana, o bé directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació en el Diari Oficial de la Generalitat Valenciana, de conformitat amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Vinté. Tractament de dades de caràcter personal  
1. La participació en la present convocatòria comportarà el tractament de dades de caràcter personal de les persones sol·licitants per part de la Conselleria d'Economia Sostenible, Sectors Productius, Comerç i Treball, que serà la responsable del tractament, el qual es realitzarà amb l'exclusiva finalitat d'atendre la sol·licitud presentada conforme al que s'estableix en la convocatòria, en les bases reguladores, la Llei 38/2003, de 17 de novembre, general de subvencions, i la seua normativa de desplegament i, supletòriament, en la Llei 39/2015, d'1 d'octubre, del procediment administratiu comú de les administracions públiques.  
  
2. Les dades personals recollides procediran de les sol·licituds presentades per les empreses interessades o pels seus representants, podent accedir en la següent adreça web al Registre d'activitats de tractament  
https://cindi.gva.es/documents/853645035/212420883/RATGEN004\_va.pdf  
3. Les persones sol·licitants tenen els següents drets:  
a) A sol·licitar l'accés a les seues dades personals, la rectificació o supressió d'aquestes, la limitació del seu tractament o a oposar-se a aquest. Per a exercitar els drets haurà de presentar un escrit davant de la Sotssecretaria de la Conselleria d'Economia Sostenible, Sectors Productius, Comerç i Treball. Haurà d'especificar quin d'aquests drets sol·licita que siga satisfet i, si no autoritza l'obtenció de dades d'identitat de la persona sol·licitant o, si és el cas, de la persona representant legal, haurà d'aportar la corresponent documentació acreditativa de la identitat i representació. També podrà exercitar els seus drets de manera telemàtica a través del següent enllaç:   
https://www.gva.es/va/inicio/procedimientos'id\_proc=19892  
b) Reclamació davant de l'Agència Espanyola de Protecció de Dades  
Si les persones interessades entenen que s'han vist perjudicades pel tractament o en l'exercici dels seus drets, poden presentar una reclamació davant de l'Agència Espanyola de Protecció de Dades, a través de la seu electrònica accessible a través de la pàgina web   
https://www.aepd.es/  
c) Delegació de Protecció de Dades  
En tot cas, les persones sol·licitants podran contactar amb la Delegació de Protecció de Dades de la Generalitat Valenciana a través de:  
Adreça electrònica: sin@qrl.ud  
Adreça postal: passeig de l'Albereda, 16, 46634 València  
d) Més informació de protecció de dades  
https://cindi.gva.es/va/proteccion-datos  
  
Vint-i-uné. Verificació de dades  
1. D'acord amb el que s'estableix en la disposició addicional huitena de la Llei orgànica 3/2018, de 5 de desembre, de protecció de dades personals i garantia dels drets digitals, i en l'article 4 de la Llei 40/2015, d'1 d'octubre, de règim jurídic del sector públic, l'òrgan gestor podrà verificar aquelles dades manifestades per les persones interessades amb la finalitat de comprovar l'exactitud d'aquestes.  
  
2. La potestat de verificació inclou verificar la identitat de la persona sol·licitant o, si és el cas, del seu representant legal i consultar les següents dades que consten en la Base de Dades Nacional de Subvencions (BDNS): les subvencions i ajudes que li han sigut concedides, incloent-hi aquelles a les quals s'aplica la regla de minimis, i que la persona sol·licitant no està inhabilitada per a percebre subvencions.  
  
València, 11 de maig de 2022.- El conseller d'Economia Sostenible, Sectors Productius, Comerç i Treball: Rafael Climent González.  
  
  
  
  
ANNEX I  
Criteris i regles d'avaluació de projectes  
  
L'avaluació de les sol·licituds es realitzarà aplicant els criteris i les regles descrits a continuació per a cadascun dels següents apartats obligatoris de la memòria descriptiva:  
  
0. Justificació del caràcter estratègic del projecte (no puntuable, però sí excloent en cas d'insuficiència)  
Haurà de justificar-se el caràcter estratègic del projecte mitjançant la motivació de la concurrència d'una o diverses de les circumstàncies enumerades en el resolc primer de la convocatòria.  
  
I. Qualitat i viabilitat del projecte (màxim: 15 punts / llindar mínim: 5 punts)  
Es valora fins amb un màxim de 15 punts l'aportació d'informació sobre els següents aspectes:  
  
  
Camp d'informació Contingut  
Antecedents, evolució i activitats actuals de l'empresa (màxim 4 punts) Explicació de com es va constituir l'empresa i de l'evolució empresarial des de llavors, amb dades de referència (Màx. 2 punts). Conclou amb una descripció breu de les activitats econòmiques que realitza en l'actualitat. (Màx. 2 Punts)  
Productes, centres productius, canals i empreses clients (màxim 4 punts) Enumeració de les principals referències o productes fabricats (Màx. 1 punt), ubicació de tots els centres productius de l'empresa (Màx. 1 punt), identificació dels canals de distribució (Màx. 1 punt) i els sectors destinataris (Màx. 1 punt)  
Experiència en l'activitat projectada (màxim 2 punts) Explicar l'experiència industrial de l'empresa i indicar nombre d'anys realitzant l'activitat industrial relacionada amb la inversió per la qual es presenta la sol·licitud.  
Planificació, adequació i capacitat de recursos destinats al projecte (màxim 4 punts) Especificar els mitjans tècnics i humans disponibles per a dur a terme la inversió durant les fases d'instal·lació, posada en marxa, operació i manteniment (Màx. 2 punts), així com l'adequació i capacitat dels esmentats recursos en relació amb el projecte d'inversió (Màx. 2 punts)  
Cronograma d'actuacions Identificar en un cronograma les etapes del pla de treball dins del termini comprés entre gener de 2022 i el 5 de desembre de 2022. (màxim: 1 punt)  
  
  
  
No se supera el llindar mínim si la suma de les puntuacions no aconsegueix els 5 punts, i el projecte resultarà desestimat sense poder optar a la subvenció.  
  
  
II. Contribució a la millora de la competitivitat (màxim: 55 punts / llindar mínim: 10 punts)  
Es valorarà fins a un màxim de 55 punts l'aportació de la següent informació:  
  
Camp d'informació Contingut  
Estratègia empresarial i motius de la inversió (màxim 4 punts) Descriure detalladament els principals aspectes de l'estratègia de l'empresa (Màx. 2 punts), així com els motius estratègics que han portat a l'elecció dels concrets actius o serveis seleccionats (Màx. 2 punts)  
Col·laboració amb altres empreses Es valorarà l'adequada justificació de possibles aliances o col·laboracions amb altres empreses amb motiu del projecte d'inversió. (màxim: 1 punt)  
  
Descripció tècnica del projecte Descriure tècnicament el projecte d'inversió, havent de detallar de manera detallada i individualitzada cadascun dels costos subvencionables desglossats en la taula de costos estimats, aportant, en cas de disposar-se'n, de la documentació tècnica, ofertes o documents per encàrrec. També s'haurà de descriure com es connectaran o encaixaran amb la línia de producció final cadascun dels costos subvencionables en la taula de costos estimats, aportant, si és el cas, el pla de distribució dels equipaments subvencionables. (Màxim: 25 punts)  
Impacte en la competitivitat Es valorarà l'adequada justificació i l'aportació de dades concretes que acrediten com els nous actius milloraran la competitivitat de l'empresa. (màxim: 10 punts)  
Impacte positiu en l'activitat industrial del territori Es valorarà la capacitat del projecte per a generar externalitats positives de rellevància sobre l'activitat industrial en l'àmbit territorial, més enllà dels beneficis directes a l'empresa sol·licitant (màxim 5 punts)  
Diversificació o canvi estratègic en algun dels productes o béns produïts Es valorarà l'adequada justificació i l'aportació de dades que acrediten que el projecte permetrà a l'empresa diversificar la seua producció iniciant la fabricació de nous productes o li permetrà un canvi estratègic en algun dels productes o béns produïts en un establiment industrial situat en la CV (màxim: 10 punts)  
  
  
  
No se supera el llindar mínim si la suma de les puntuacions no aconsegueix els 10 punts, i el projecte resultarà desestimat sense poder optar a la subvenció.  
  
  
III. Contribució a la millora de la sostenibilitat (màxim: 20 punts)  
Es valorarà fins a un màxim de 20 punts, l'aportació de la següent informació:  
  
Camp d'informació Contingut  
Inversions que impliquen una reducció substancial del consum d'energia, aigua o matèries primeres Descriure, si és el cas, com la inversió o una part d'aquesta suposa clarament la reducció substancial de l'energia, l'aigua o altres matèries primeres o recursos naturals que es consumeixen en el procés productiu abans de la inversió, o la millora de l'eficiència energètica de la producció. S'obtindrà major puntuació amb l'aportació de xifres comparatives, informes externs o certificats acreditatius de les millores mediambientals. (Màxim: 5 punts)  
  
Inversions que impliquen una reducció substancial de residus o contaminants Descriure, si és el cas, com la inversió o una part d'aquesta suposarà clarament una reducció substancial de la producció d'emissions, efluents, residus o contaminacions ambientals que es produeixen en el procés productiu respecte als que es produïen abans de la inversió. S'obtindrà major puntuació amb l'aportació de xifres comparatives, informes externs o certificats acreditatius de les millores mediambientals. (Màxim: 5 punts)  
  
Inversions que afavorisquen l'economia circular, l'ecodisseny, la producció de productes menys contaminants o més sostenibles ambientalment Descriure, si és el cas, com la inversió està clarament vinculada a la implantació de l'economia circular, l'ecodisseny, a la fabricació d'un producte final que en si mateix és substancialment menys contaminant o més sostenible respecte als productes fabricats anteriorment. S'obtindrà major puntuació amb l'aportació de xifres comparatives, informes externs o certificats acreditatius de les millores mediambientals. (Màxim: 5 punts)  
  
Projectes que impliquen reduir la petjada de carboni per l'adquisició de proximitat es valorarà la quantitat i import percentual d'actius que siguen adquirits de proveïdors de la Comunitat Valenciana i de proveïdors nacionals de fora de la Comunitat Valenciana, pel fet de reduir la petjada de carboni en el transport dels actius o desplaçaments vinculats als serveis. (Màxim 5 punts)  
  
  
  
  
IV. La contribució a la solució de problemes socials (màxim 10 punts)  
Es considerarà que un projecte contribueix a la solució de problemes socials quan es justifique adequadament que suposa:  
  
Camp d'informació Contingut  
Creació d'ocupació neta Es valorarà el nombre de contractacions netes de persones treballadores que s'han formalitzat o formalitzarà l'empresa en relació amb el projecte d'inversió a subvencionar entre l'1 de gener de 2022 i el 5 de desembre de 2022. (1 Punt per contracte, amb un màxim de 5 punts)  
Transformació d'ocupació temporal en indefinida Es valorarà el nombre de transformacions de contractes de persones treballadores que s'han formalitzat o formalitzarà l'empresa en relació amb el projecte d'inversió, entre l'1 de gener de 2022 i el 5 de desembre de 2022. (0,5 Punts per transformació, amb un màxim de 3 punts)  
Contractació de persones amb discapacitat o diversitat funcional sempre que vaja més enllà del percentatge mínim establit per la normativa sobre integració laboral de persones amb discapacitat Es valoraran exclusivament les contractacions realitzades o a realitzar de persones amb discapacitat més enllà del percentatge mínim, amb motiu del projecte a subvencionar, entre l'1 de gener de 2022 i el 5 de desembre de 2022. (1 Punt per contracte, amb un màxim de 2 punts)  
  
  
1. L'ocupació creada haurà de suposar un increment net de la plantilla mitjana de l'empresa entre l'1 de gener de 2022 i la data de justificació de l'ajuda comparada amb el mateix període de l'any anterior i el nivell d'ocupació resultant haurà de mantindre's durant un període mínim de 6 mesos des de la contractació. La creació d'ocupació haurà de produir-se entre l'1 de gener de 2022 i la data de justificació de la subvenció.  
2. L'incompliment per l'empresa beneficiària del manteniment de l'ocupació creada o del compromís de creació en el termini indicat comportarà una minoració del 5 % per cada ocupació no creada o no mantinguda, i de l'1 % per cada contracte no transformat en indefinit o no mantingut com a tal i, si és el cas, el reintegrament de les quantitats percebudes i l'exigència de l'interés de demora corresponent.  
3. Es considerarà que l'empresa contracta més enllà del percentatge mínim establit per la normativa d'integració aplicable, quan, com a resultat de les noves contractacions, se superen els següents llindars:  
  
- Empresa amb menys de 50 persones treballadores: 0 persones treballadores amb discapacitat o diversitat funcional.  
- Empresa de 50 a 99 persones treballadores: 1 persona treballadora amb discapacitat o diversitat funcional.  
- Empresa de 100 a 149 persones treballadores: 2 persones treballadores amb discapacitat o diversitat funcional.  
- Empresa de 150 a 199 persones treballadores: 3 persones treballadores amb discapacitat o diversitat funcional.  
- Empresa de 200 a 249 persones treballadores: 4 persones treballadores amb discapacitat o diversitat funcional.  
  
  
ANNEX II  
Resolució d'empats  
  
En aplicació del que es preveu en l'apartat 5 de la base 25 de l'Ordre 6/2021, de 13 d'octubre, la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes per a impulsar la competitivitat industrial sostenible de la Comunitat Valenciana, se seleccionen els següents criteris de desempat per a determinar l'ordre de prioritat entre sol·licituds que hagen obtingut la mateixa puntuació, que s'aplicaran de manera consecutiva:  
1) Les sol·licituds de les empreses que disposen d'un major percentatge de persones treballadores amb discapacitat o diversitat funcional en relació amb les seues respectives plantilles en data de la sol·licitud.  
2) Les sol·licituds de les empreses que disposen d'un major percentatge de persones treballadores amb contracte indefinit en relació amb la seua pròpia plantilla en data de la sol·licitud.  
3) Les sol·licituds de les empreses que disposen d'un pla d'igualtat entre home i dones visat per l'administració competent.  
  
4) L'ordre d'entrada de les sol·licituds en el registre electrònic de la Generalitat. Es considerarà com a hora i data d'entrada, als mers efectes de desempat, la d'aquelles sol·licituds completes, acompanyades de tota la documentació exigida en la present convocatòria. En cas d'haver-se requerit l'empresa per a l'esmena de la sol·licitud, es considerarà com a data per al desempat la d'entrada de la documentació requerida, sempre que aquesta es considere completa per la Direcció General d'Indústria, Energia i Mines.